b'\n_START_ARTICLE_\nMoli\xc4\x8d\n_START_SECTION_\nOpis\n_START_PARAGRAPH_\nMoli\xc4\x8d je rde\xc4\x8de rjava riba z drobnimi izrastki na spodnji \xc4\x8deljusti, ki se zdru\xc5\xbeuje v majhne jate. Zraste lahko do 40 cm v dol\xc5\xbeino, hrani pa se z raznimi talnimi nevreten\xc4\x8darji, raki in manj\xc5\xa1imi ribami. Sama vrsta je hrana delfinom, tjulnjem, kitom in drugim velikim plenilskim ribam. Drsti se pozimi.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nJate moli\xc4\x8dev se zadr\xc5\xbeujejo na blatnih ali pe\xc5\xa1\xc4\x8denih tleh od 10 do 300 metrov globoko. Raz\xc5\xa1irjeni so po vzhodnem Atlantiku od obal Norve\xc5\xa1ke do Portugalske ter ob atlantski obali Maroka ter po Sredozemlju._NEWLINE_Gospodarsko je dokaj pomembna vrsta, ki jo lovijo za predelavo v ribjo moko. V ju\xc5\xbeni Evropi je tudi priljubljena riba za \xc4\x8dlovekovo prehrano.'